# Bolígraf intel·ligent

Un bolígraf intel·ligent (de l'anglès smart pen) o bolígraf digital és un instrument de tinta que enregistra les línies dibuixades per l'usuari per tal de transmetre-les a un ordinador. Aquest tipus de bolígraf s'utilitza generalment en conjunció amb un quadern digital, encara que les dades també poden ser utilitzades per diferents aplicacions o simplement com a gràfics

## Descripció

Com a dispositiu d'entrada captura la lletra o traços d'un usuari, converteix la informació analògica manuscrita creada utilitzant "bolígraf i paper" a dades digitals, habilitant les dades per a ser utilitzades en diverses aplicacions. Per exemple, les dades d'escriptura poden ser digitalitzades i carregades a un ordinador i mostrades en el seu monitor. Les dades llavors poden ser interpretades per un programari d'OCR permetent al bolígraf digital actuar com a interfície d'entrada de text.
Un bolígraf digital és generalment més gran i té més característiques que un estilet digital. Els bolígrafs digitals típicament contenen electrònica interna i tenen característiques com sensibilitat a la pressió, botons d'entrada, memòria, capacitat d'emmagatzemar dades com esborranys electrònics i trametre-les.
Alguns bolígrafs digitals estan equipats amb un dispositiu d'enregistrament que permet utilitzar-los com dictàfon intel·ligent. Poden ser emprats, per exemple pels estudiants per gravar la veu del mestre tot i prenent notes. Llavors és possible escoltar un segment de so associat amb una zona del quadern digital, tocant aquesta zona amb la punta del bolígraf.

## Tecnologies
### Acceleròmetre

Els bolígrafs digitals basats en un acceleròmetre contenen components que detecten el moviment del bolígraf i el contacte amb la superfície d'escriptura.

### Actiu

Els bolígrafs actius, com N-trig DuoSense Pen™, inclouen components electrònics que emeten uns senyals que són agafats per un dispositiu construït dins el digitalitzador i transmès al seu controlador, proporcionant dades sobre la posició del bolígraf, pressió aplicada, botó premut i altres funcionalitats.

### Posicional

Els bolígrafs posicionals utilitzen un circuit X-Y per detectar la posició de la punta mentre s'escriu. Alguns models que utilitzen aquesta tècnica es poden trobar en les tauletes gràfiques fetes populars per Wacom, i a les Tauletes tàctils que utilitzen la tecnologia Wacom Penabled™ .

### Càmera

Els bolígrafs digitals amb càmera: utilitzen un paper digital especial per detectar a quin lloc del paper el bolígraf contacta amb la superfície d'escriptura, com aquells que utilitzen la tecnologia sueca Anoto.

### Trackball

Els bolígraf-trackball: utilitzen un sensor situat dins del bolígraf per detectar el moviment del trackball sobre la superfície.

## Llista de productes

| Fabricant | Producte | Empra patró ANOTO | Comentaris |
| PolyVision | Eno | Sí |
| Canon | IRISNotes | No | Smart Pen de Canon |
| Apple | Apple Pencil | No | Llapis digital per l'iPad Pro |
| Microsoft | Surface Pen | No | Llapis digital per als dispositius Surface |
| Livescribe | Livescribe | Sí |
| Logitech | Digital Pen | Sí |
| Luidia | Smartpen2 | No |
| Maxell | Penit | Sí |
| Nokia | Digital Pen SU-1B | Sí |
| IOGear | GPen300 | No |
| Staedtler | Digital Pen | No |
| Oxford Papershow | Trackball pen | Sí | El sistema empra una clau USB per dialogar amb el bolígraf digital que habilita la connectivitat instantània entre bolígraf i PC. |

## Vegeu també

* Llapis actiu
* Estilet digital
* Surface pen
* Apple Pencil
* Pen Computing
* Llapis òptic
* Paper digital
* Llapis (informàtica)

## Referències

* ↑ Shelly, Gary B.; Misty E. Vermaat Discovering Computers: Fundamentals. Cengage Learning, 2009. ISBN 978-0-495-80638-7 [Consulta: 3 novembre 2009].
* ↑ Hongbin Zha; Zhigeng Pan; Hal Thwaites Interactive Technologies and Sociotechnical Systems: 12th International Conference, VSMM 2006, Xi'an, China, October 18-20, 2006, Proceedings. Springer, 12 octubre 2006, p. 431–. ISBN 978-3-540-46305-4.
* ↑ Annamaria Arnall. Proceedings of the “Synergise!” Biennial National Conference of the Australian Institute of Interpreters and Translators: AUSIT 2010. Cambridge Scholars Publishing, 12 juliol 2011, p. 84–. ISBN 978-1-4438-3261-8.

## Enllaços externs

* Annotated Bibliography of References to Pen Computing, Touchscreens, and Tablets
* Notes on the History of Pen-based Computing a YouTube
* Surface Pen - official website